**אספרנס ספורטיב טרואה אאוב שמפיין** (בצרפתית: **Espérance Sportive Troyes Aube Champagne**; בראשי תיבות: **ESTAC**) הוא מועדון כדורגל צרפתי מהעיר טרואה שבחבל גראנד אסט בצפון מזרח צרפת. והוא משחק בליג 1. המועדון במתכונתו הנוכחית הוקם בשנת 1986 אך הוא הגלגול השלישי של מועדון הכדורגל המקצועני של העיר טרואה. הישג השיא של המועדון הוא הזכייה בגביע האינטרטוטו בשנת 2001.

היסטוריה
--------

### מועדונים קודמים בטרואה (1900–1979)

מועדון הכדורגל הראשון של טרואה הוקם בשנת 1900, כ**אוניון ספורטיב טרואה (UST)**. בשנת 1931 הוא התמזג עם המועדון סביניאן (AS Savinienne**)**, מועדון מהפרברים של טרואה, ויחד הם הקימו את **מועדון הספורט של טרואה וסביניאן (ASTS)**. המועדון הפך למקצועי בשנת 1935, והצטרף לליגת המשנה הצרפתית בכדורגל. בשנת 1954 עלה המועדון לראשונה לליג 1 הליגה הבכירה בצרפת. ואף הגיע לגמר הגביע הצרפתי ב -1956, נגד קלאב ספורטיף סדאן, בו הפסיד 1–3. אך בסיום אותה עונה שב המועדון לליג 2. ב-1960 הצליח המועדון לשוב לליגה הבכירה אך כעבור עונה אחת בלבד הוא ירד לליגת המשנה שוב, מה שהוביל לקשיים כלכליים ופירוק המועדון כמועדון מקצועי בסוף עונת 1962/1963, שבעקבותיו הפיך המועדון למועדון חובבני ועבר לשחק ברמה האזורית.

בשנת 1967, אחרי מספר שנים ללא מועדון מקצועני בטרואה הוקם מועדון חדש תחת השם **טרואה אומניספורט**, עדיין ברמה האזורית. בשנת 1970 חזר המועדון למעמד מקצועי, שינה את שמו **לטרואה אאוב פוטבול (TAF)** והתקבל לשחק בליגה השלישית בצרפת. לאחר עונה אחת בלבד הצליח המועדון להעפיל לליגה השנייה, ובעונה הראשונה שלו בליגה השנייה הוא סיים במקום השני אך לא העפיל לליגה הבכירה, כיוון שבאותה תקופה היו שלוש ליגות משנה ורק הראשונה מכל ליגה העפילה לליגה הבכירה. בעונה שלאחר מכן ב-1973 סיים המועדון במקום הראשון והעפיל לליגה הבכירה והחל את הריצה הארוכה ביותר שלו בליגה הבכירה שנמשכה 5 עונות עד 1978. במהלך 5 העונות הללו התמודד המועדון בכל שנה נגד הירידה כשמיקום השיא שלו היה 15 מתוך 20 בעונת 1976/1977. בסוף עונת 1977/1978 סיים המועדון במקום הלפני אחרון ונשר לליגת המשנה. בעונה שלאחר מכן סיים המועדון במקום ה-17 מתוך 20 בליגת המשנה וירד לליגה השלישית, מה שהוביל לפשיטת רגל. המועדון התמזג עם מועדון נוסף מטרואה והותיר את העיר שוב ללא מועדון כדורגל מקצועני.

### המועדון הנוכחי (1986–הווה)

#### 1986–2003

לאחר התפרקותו של המועדון המקצועני השני של טרואה, ניסו מספר גורמים להקים מחדש מועדון כדורגל מקצועני אך לא נחלו הצלחה ובמשך מספר שנים המועדון דשדש בליגות האזוריות, עד שבשנת 1986 קבוצת אנשים מטרואה בהנהגתו של אנג'ל מסוני הקימה את המועדון **אסוסיאסיון טרואה אאוב שמפיין** **(ATAC)**, שתפס את מקומו של המועדון החובבני של טרואה בליגה השישית ברמה האזורית. המועדון החדש זכה באליפות בעונתו הראשונה, והועלה לליגה הרביעית. בשנת 1990 אחרי שלוש עונות בליגה הרביעית העפיל המועדון לליגה השלישית. אך בעונות הבאות לא הצליח להעפיל לליגה השנייה.

בשנת 1993 בעקבות רפורמות שהוחלו בליגות הכדורגל בצרפת הועבר המועדון לליגה הרביעית בחשיבותה. את עונת 1993/1994 סיימה טרואה במקום הראשון והעפילה לליגה השלישית, ולאחר שתי עונות הצליחה להעפיל לליגה השנייה, ולראשונה מאז 1979 חזרה לשחק כדורגל מקצועי.

העונה הראשונה של טרואה בליגת המשנה לא הייתה מוצלחת היא סיימה במקום ה-20 מתוך 22, ורק בזכות פשיטת רגל של מספר קבוצות היא נותרה בליגה השנייה. העונות הבאות היו מוצלחות יותר כשטרואה סיימה חמישית בעונת 1997/1998 ושלישית בעונת 1998/1999 ועלתה לליגה הבכירה לראשונה מאז 1978.

בעונתה הראשונה של טרואה בליג 1 ב־1999/2000, סיימה הקבוצה במקום ה-14 ובכך נמנעה מירידה. ובסוף העונה שונה שמה של הקבוצה מאסוסיאסיון טרואה אאוב שמפיין (**ATAC**) לאספרנס ספורטיב טרואה אאוב שמפיין (**ESTAC**) עקב תלונותיה של רשת סופרמרקטים בעלת שם זהה.

שתי העונות הבאות היו ימי התהילה של המועדון, שסיים פעמיים במקום השביעי בליג 1, בעקבות הסיום במקום השביעי בעונת 2000/2001 זכה המועדון להשתתף בגביע האינטרטו של 2001, כבר בעונתו הראשונה זכה המועדון בגביע לאחר שגבר על ניוקאסל יונייטד האנגלית בזכות שערי חוץ, 0-0 בבית ו-4-4 בסנט ג'יימס פארק שבניוקאסל.

בזכות הזכייה בגביע האינטרנטו זכה המועדון להשתתף בגביע אופ"א, בסיבוב הראשון גברה טרואה 2–6 בסיכום צמד משחקים על המועדון הסלובקי מ.פ.ק רוז'מברוק (0–1; 6–1). בסיבוב השני הפסידה טרואה 5–6 ללידס יונייטד בסיכום צמד המשחקים לאחר שהפסידה 2–4 במשחק הראשון, וניצחה 2–3 במשחק הגומלין שלא הספיק לה כדי להעפיל לסיבוב השלישי. בשנה שלאחר מכן העפילה טרואה פעם נוספת לגביע האינטרטוטו, והעפילה עד לחצי הגמר בו פגשה את הקבוצה הספרדית ויאריאל, המשחק הראשון הסתיים בתוצאה 0–0 ובמשחק הגומלין ניצחה טרואה 1–2. עם זאת, התוצאה בוטלה כאשר התברר שטרואה שיתפה שחקן שלא כחוק, ואופ"א פסקה על ניצחון טכני לוויאריאל. את עונת 2002/2003 סיימה טרואה במקום האחרון בליגה ונשרה לליג 2.

#### 2003–הווה

החל מעונת 2003/2004 החלה טרואה לעבור שנים של חוסר יציבות כשהיא לא מצליחה להישאר יותר משתי עונות באותה הליגה. לאחר הירידה לליג 2 תיירי גומז מונה לנשיא החדש של הקבוצה, מה שמנע ממנה פשיטת רגל. שתי עונות בליגת המשנה הספיקו לטרואה כשבעונת 2004/2005 סיימה טרואה במקום השלישי בליג 2, והעפילה חזרה לליג 1. המועדון שמר על עצמו בליג 1 כשסיים את עונת 2005/2006 במקום ה-17 מקום אחד מעל המקום המוביל לירידה, אך בעונה שלאחר מכן סיימה הקבוצה במקום ה-18 וירדה שוב לליג 2.

הירידה לליגת המשנה הובילה לקשיים כלכליים. תיירי גומז התפטר מתפקידו כנשיא והוחלף על ידי דניאל מסוני, בנו של הנשיא לשעבר אנג'ל מסוני, אך מצבה המקצועי של הקבוצה לא השתפר. את עונת 2007/2008 סיימה הקבוצה במקום ה-6 בליג 2, אך בעונת 2008/2009 סיימה הקבוצה במקום ה-19 מתוך 20 וירדה לליגה השלישית. עונה אחת בליגה השלישית הספיקה וטרואה שבה לליג 2 לעונת 2010/2011.

עונת החזרה לא הייתה מוצלחת כל-כך וטרואה סיימה במקום ה-16 מתוך 20. אך בעונה הבאה, עונת 2011/2012 סיימה טרואה במקום השלישי והעפילה פעם נוספת לליג 1.

את עונת 2012/2013 סיימה טרואה במקום האחד לפני אחרון ושבה לליג 2. שתי עונות הספיקו לטרואה בליג 2, ובעונת 2014/2015 סיימה טרואה במקום הראשון בליג 2 והעפילה חזרה לליג 1, אך לעונה אחת בלבד, כאשר עונת 2015/2016 הייתה עונה משפילה מבחינת טרואה, כשסיימה במקום האחרון בליג 1, השיגה 3 ניצחונות בלבד לאורך כל העונה, וחוותה הפסד משפיל 0–9 לפריז סן-ז'רמן. את עונת 2016/2017 סיימה טרואה במקום השלישי בליג 2 שהוביל לפלייאוף מול לוריאן שסיימה במקום ה-18 בליג 1. טרואה ניצחה את לוריאן 1–2 בסיכום שני המשחקים והעפילה לליג 1. אך שוב לעונה אחת בלבד, כאשר את עונת 2017/2018 סיימה טרואה במקום האחד לפני אחרון ושבה לליג 2. את עונת 2018/2019 סיימה טרואה במקום השלישי בליג 2 שהוביל לחצי גמר פלייאוף העלייה לליג 1, אך היא הפסידה ללאנס ונשארה בליג 2. עונת 2019/2020 הייתה עונה מוצלחת מבחינת טרואה אך הליגה הופסקה במהלך חודש מרץ בעקבות התפרצות נגיף הקורונה בצרפת, כשנותרו עוד עשרה משחקים לסיום העונה. טרואה הייתה ממוקמת במקום הרביעי במרחק 2 נקודת מהמקום השני המוביל לליג 1 אך נותרה בליג 2. בסיום עונת 2020/2021 שבה הקבוצה לליג 1 לאחר שסיימה במקום הראשון בליגת המשנה. בסיום עונת 2022/2023 שבה הקבוצה לליג 2.

שחקנים
------

### סגל הקבוצה

נכון ל-7 באוקטובר 2022 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | פוליןפולין | שוער | מטאוש ליס  (בהשאלה מסאות'המפטון) |
| 2 | אקוואדוראקוואדור | בלם | ג'קסון פורוסו  |
| 3 | צרפתצרפת | מגן | תיירמו באלדה  |
| 4 | ארצות הבריתארצות הברית | הגנה | אריק בראון  |
| 5 | צרפתצרפת | קשר | טריסטן דינומה  |
| 6 | מאלימאלי | קשר | רומינגה קואמה  |
| 8 | צרפתצרפת | קשר | לוסיאן אגומה  (בהשאלה מאינטר מילאנו) |
| 9 | קנדהקנדה | חלוץ | אייק אוגבו  |
| 10 | צרפתצרפת | קשר | פלוריאן טראדיאו  (קפטן שני) |
| 11 | פורטוגלפורטוגל | קשר | מרקוס לופס  (בהשאלה מסביליה) |
| 12 | פורטוגלפורטוגל | מגן | אבדו קונטה  |
| 14 | שוודיהשוודיה | חלוץ | עמאר אחמד  |
| 17 | גיאנה הצרפתיתגיאנה הצרפתית | הגנה | יואן סלמייה  |
| 19 | דנמרקדנמרק | מגן | אנדראס ברוס  |
| 20 | צרפתצרפת | קשר | רנו ריפאר  |
| 21 | קולומביהקולומביה | חלוץ | מרלוס מורנו  |

 |  | 

| מס' |  | עמדה | שם |
| --- | --- | --- | --- |
| 22 | צרפתצרפת | מגן | טנגוי זוקרו  |
| 23 | צרפתצרפת | הגנה | עאדל ראמי  (קפטן) |
| 24 | צרפתצרפת | קשר | חאבייר צ'בלרין  |
| 25 | גינאה ביסאוגינאה ביסאו | חלוץ | מאמה באלדה  |
| 26 | סנגלסנגל | חלוץ | פאפה נדיאגה יאדה  |
| 27 | צרפתצרפת | חלוץ | קיליאן דונג  |
| 28 | צרפתצרפת | קשר | דרק מאזו-סאקו  |
| 30 | צרפתצרפת | שוער | גוטייה גאלון  |
| 36 | צרפתצרפת | קשר | ריאן פאג  |
| 37 | צרפתצרפת | בלם | אריק נג'ו  |
| 39 | צרפתצרפת | מגן | יאסר לארוסי  |
| 40 | צרפתצרפת | שוער | ז'סי מולן  |
| 44 | צרפתצרפת | בלם | לוי לומאקה  |
| 45 | צרפתצרפת | בלם | גבריאל מוטומבו  |
| - | קרואטיהקרואטיה | קשר | אנטה פאלברסה  |

 |

### שחקני עבר מפורסמים

*לרשימה מלאה של שחקני עבר של טרואה, ראה כאן*

* חוף השנהבחוף השנהב ג'ורג' בה
* צרפתצרפת קלאודיו בוויו
* תוניסיהתוניסיה סלים בן עאשור
* צרפתצרפת בפטימבי גומיס
* קלדוניה החדשהקלדוניה החדשה ג'ורג' גופה-פנפיי
* הרפובליקה הדמוקרטית של קונגוהרפובליקה הדמוקרטית של קונגו כריס מאבינגה
* צרפתצרפת בלז מטווידי
* לוקסמבורגלוקסמבורג כריסטופר מרטינס פריירה
* צרפתצרפת ז'והאן מרסיאל
* הרפובליקה הדמוקרטית של קונגוהרפובליקה הדמוקרטית של קונגו פבריס אנסאקלה
* סנגלסנגל פאפה סוארה
* צרפתצרפת ג'יביריל סידיבה
* תוניסיהתוניסיה פביאן כאמוס
* גינאהגינאה דמבה קמארה

תארים
-----

* **גביע האינטרטו של אופ"א**

**אלופה (1)**: 2001
* **ליג 2**

**אלופה (2)**: 2014/2015, 2020/2021
### טרואה בכדורגל האירופי

| עונה | תחרות | סיבוב | מועדון | בית | חוץ | תוצאה סופית |
| --- | --- | --- | --- | --- | --- | --- |
| 2001 | גביע האינטרטו של אופ"א | סיבוב שני | גאורגיהגאורגיה ויט ג'ורג'יה טביליסי | 6–0 | 1–1 | **7–1** |
| סיבוב שלישי | שוודיהשוודיה א.י.ק סולנה | 2–1 | 2–1 | **4–2** |
| חצי גמר | גרמניהגרמניה וולפסבורג | 1–0 | 2–2 | **3–2** |
| גמר | אנגליהאנגליה ניוקאסל יונייטד | 0–0 | 4–4 | **4–4 ( ח )** |
| 2001-02 | גביע אופ"א | סיבוב ראשון | סלובקיהסלובקיה מ.פ.ק רוז'ומברוק | 6–1 | 0–1 | **6–2** |
| סיבוב שני | אנגליהאנגליה לידס יונייטד | 3–2 | 2–4 | **5–6** |
| 2002 | גביע האינטרטו של אופ"א | סיבוב שני | צפון אירלנדצפון אירלנד קולרין | 2–1 | 2–1 | **4–2** |
| סיבוב שלישי | הולנדהולנד נאק ברדה | 0–0 | 1–1 | **1–1 ( ח )** |
| חצי גמר | ספרדספרד ויאריאל | 0–3 | 0–0 | **0–3 (ט)** |

קישורים חיצוניים
----------------

ויקישיתוף מדיה וקבצים בנושא **טרואה** בוויקישיתוף
* אתר האינטרנט הרשמי של טרואה (בצרפתית)
* טרואה, ברשת החברתית פייסבוק

* טרואה, ברשת החברתית אקס (טוויטר)

* טרואה, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Reuters (13 במרץ 2016). "PSG beat Troyes 9-0 to clinch Ligue 1 title in record time". *the Guardian*. אורכב מ-המקור ב-17 באוקטובר 2017. נבדק ב-24 באפריל 2018. `{{cite web}}`:  (עזרה)
2. ↑  "Ligue1.com - Troyes relegated to Ligue 2". *www.ligue1.com*. אורכב מ-המקור ב-17 באוקטובר 2017. נבדק ב-24 באפריל 2018. `{{cite web}}`:  (עזרה)
3. ↑  "Troyes wins play-off to earn Ligue 1 promotion; Lorient relegated". *thescore.com*. נבדק ב-24 באפריל 2018. `{{cite web}}`:  (עזרה)
4. ↑  "Ligue 1: Depay hat trick sees Lyon into UCL". ESPN. 19 במאי 2018. `{{cite web}}`:  (עזרה)
5. ↑  ESTAC.FR - Effectif pro, www.estac.fr

| צרפתצרפת ליגת העל הצרפתית, עונת 2023/2024 בליג 1 |
| --- |
| 

|  |
| --- |
| ברסט • טולוז • לאנס • לה האבר • לוריאן • ליון • ליל • מונקו • מונפלייה • מץ • מרסיי • נאנט • ניס • סטאד ריימס • פריז סן-ז'רמן • סטאד רן • קלרמון פוט • שטרסבורג |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16140150t (data)
* VIAF: 129487134
* WorldCat (עם VIAF): 129487134

 |